Document ID: 31997R1716

KOMMISSIONENS FORORDNING (EF) Nr. 1716/97 af 3. september 1997 om konsekvenserne i visse spanske regioner af overskridelsen af basisarealet i produktionsåret 1995/96
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 1422/97 (2), særlig artikel 2, og
ud fra følgende betragtninger:
I tilfælde af usædvanlige vejrforhold, der bevirker et fald i markafgrødernes udbytter til langt under det normale, og som medfører en overskridelse af den pågældende regions basisareal, kan producenterne i nævnte region fritages for de sanktioner, der er fastsat i tilfælde af overskridelse af basisarealet;
den tørke, der har hærget i Spanien i mange måneder i 1995, har medført et sådant fald i udbytterne i visse regioner; tørken berettiger til fuldstændig dispensation fra bestemmelsen om nedsættelse af det støtteberettigede areal i de regioner i Spanien, hvor basisarealet er overskredet;
de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -
UDSTEDT FØLGENDE FORORDNING:
Artikel 1
Producenterne af markafgrøder i de såkaldte »Secano«-regioner i de autonome samfund Aragón, Castilla y León og País Vasco og i de såkaldte »Regadio«-regioner på hele det spanske nationale område får dispensation fra den i artikel 2, stk. 6, første led, i forordning (EØF) nr. 1765/92 fastsatte bestemmelse om nedsættelse af det støtteberettigede areal på grund af overskridelse af basisarealet i produktionsåret 1995/96.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den gælder for produktionsåret 1995/96.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. september 1997.

Labels: 20
18
15
6